Pontassieve
Pontassieve je općina od 7,704 stanovnika u Centralnoj Italiji u regiji Toskana.

Geografske karakteristike 

Pontassieve se nalazi udaljen 14  km istočno od Firenze, na ušću rijeke Sieve u Arno.

Historija 

Kako leži na važnom strateškom mjestu Republika Firenca je 1357. podigla impozantni zamak Sant'Angelo, uz koji su ubrzo niknule brojne kuće, pa je čitavo naselje opasano moćnim bedemom. 

Danas su od te fortifikacije preostala samo troja vrata; Porta Fiorentina, Porta Aretina i Porta Filicaia (od kojih je ostao samo [[Luk (arhitektura)|luk]), dok od četvrtih -Porta Capitana, više nema traga. Mjesto se za srednjeg vijeka zvalo po zamku Castel Sant'Angelo, ali otkad je izgrađen važan most preko rijeke Sieve na putu iz Firence za Arezzo počeo se nazivati Ponte a Sieve (skraćeno Pontassieve).

Krajem 19. početkom 20. vijeka postao je važno željezničko-cestovno raskršće.
Zbog tog je teško razoren za Drugi svjetski rat u septembru 1943. od savezničkog bombardiranja. Obnovljen je nakon rata 1951.

Privreda 

Privreda Pontassieva bazira se na poljoprivredi i malim industrijskim firmama.

Pobratimski gradovi 

Pontassieve ima ugovore o pobratimstvu sa slijedećim gradovima; 
  Znojmo, Češka
  Saint-Genis-Laval, Francuska
  Tifariti, Saharska Arapska Demokratska Republika
  Belém, Brazil
  Griesheim, Njemačka

Izvori

Vanjske veze 

 Pontassieve (na portalu Comune di Pontassieve 

Naselja u provinciji Firenze
Naselja u Italiji